《遣兴五首 其四》
宋代·范浚

庞眉困郎署，白首命不遭。猿臂无侯封，徒负射虎豪。

两者阨天运，材智俱莫逃。向来邓氏子，志行劣可褒。

藉非逢际会，未免掾功曹。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。